

Na osnovu člana 106. Zakona o visokom obrazovanju („Službene novine Kantona Sarajevo“, **broj:** 36/22), člana 21. Pravila studiranja za treći ciklus na Univerzitetu u Sarajevu – Doktorski studij iz decembra 2018. godine, te odluka Vijeća Doktorskog studija Univerziteta u Sarajevu - Prirodno-matematičkog fakulteta od 27.03.2024. godine i 01.04.2024. godine, Odluke Vijeća Univerziteta u Sarajevu - Prirodno-matematičkog fakulteta donešene na 71. sjednici održanoj 04.04.2024. godine, Odluke Senata Univerziteta u Sarajevu o davanju saglasnosti za raspisivanje Konkursa broj: 01-8-16/24 od 24.04.2024.godine, i Odluke Senata Univerziteta u Sarajevu o davanju saglasnosti na izmjene teksta Konkursa broj: 01-4-19/24 od 30.10.2024. godine, Univerzitet u Sarajevu - Prirodno-matematički fakultet, objavljuje

**K O N K U R S**

**za upis kandidata na III ciklus studija - doktorski studij na Univerzitetu u Sarajevu - Prirodno-matematičkom fakultetu u akademskoj 2024/2025. godini za:**

* Doktorski studij bioloških nauka,
* Doktorski studij fizičkih nauka,
* Doktorski studij geografskih nauka,
* Doktorski studij hemijskih nauka,
* Doktorski studij matematičkih nauka u Jugoistočnoj Evropi i
* Doktorski studij prirodnih i matematičkih nauka u obrazovanju.

**I**

**Konkurs se raspisuje za upis:**

**20 kandidata** na III ciklus studija- doktorski studij **bioloških nauka** i to:

- smjer Biohemija i fiziologija - 5 kandidata,

- smjer Ekologija - 5 kandidata,

- smjer Genetika - 5 kandidata,

- smjer Mikrobiologija - 5 kandidata.

**7 kandidata** za III ciklus studija – doktorski studij **fizičkih nauka**

**9 kandidata** na III ciklus studija - doktorski studij **geografskih nauka** i to:

- smjer Turizam - 3 kandidata

- smjer Zaštita životne sredine - 3 kandidata

- smjer Regionalno i prostorno planiranje – 3 kandidata

**5 kandidata** na III ciklus studija - doktorski studij **hemijskih nauka**

**5 kandidata** na III ciklus studija - doktorski studij **matematičkih nauka u Jugoistočnoj Evropi**

**10 kandidata** na III ciklus – **doktorski** **studij prirodnih i matematičkih nauka u obrazovanju,** i to

studijski programi:

* Biologija u obrazovanju - 2 kandidata,
* Fizika u obrazovanju - 2 kandidata,
* Geografija u obrazovanju - 3 kandidata,
* Matematika u obrazovanju - 3 kandidata.

**II**

**Pravo prijave na Konkurs imaju:**

Na konkurs se mogu prijaviti kandidati koji su stekli diplomu drugog ciklusa studija, integriranog studija, akademskog specijaliste i magistra nauka prema predbolonjskom sistemu studiranja iz odgovarajuće naučne oblasti.

Kandidatima koji su stekli titulu magistra nauka prije uvođenja bolonjskog sistema trocikličnog studiranja ili titulu akademskog specijaliste priznaje se 60 studijskih bodova, na način koji pobliže utvrđuje Vijeće doktorskog studija Fakulteta, a preostali obim od 120 studijskih bodova ovi kandidati stječu u skladu sa Pravilima studiranja za treći ciklus na Univerzitetu u Sarajevu – Doktorski studij iz decembra 2018. godine. Ovi kandidati plaćaju dvije trećine ukupne cijene studija.

Kriteriji za upis sadržani su u nastavnim planovima i programima pojedinih studijskih programa, koji se nalaze na web stranici Univerziteta u Sarajevu - Prirodno-matematičkog fakulteta - [www.pmf.unsa.ba](http://www.pmf.unsa.ba)

**III**

Uz prijavu na Konkurs kandidati su obavezni dostaviti:

* biografiju,
* diplome o završenom prethodnom univerzitetskom obrazovanju (original ili ovjerena kopija),
* plan i program završenog dodiplomskog studija i magistarskog/master studija (ukoliko studij nije završen na Prirodno-matematičkom fakultetu Univerziteta u Sarajevu),
* uvjerenje o položenim ispitima tokom prethodnog studija,
* izjavu o preuzimanju obaveze plaćanja školarine za upis na doktorski studij u visini utvrđenoj Odlukom Upravnog odbora Univerziteta u Sarajevu na prijedlog Vijeća Prirodno-matematičkog fakulteta,
* dokaz o poznavanju engleskog jezika.

Kandidat koji je stekao diplomu u inostranstvu prilaže dokaz o nostrifikaciji/priznavanju iste ili potvrdu da je postupak nostrifikacije/priznavanja diplome u toku.

**IV**

Nastava na III ciklusu - doktorskom studiju matematičkih nauka u Jugoistočnoj Evropi izvodi se na bosanskom i engleskom jeziku.

**V**

U slučaju da je broj prijavljenih kandidata koji zadovoljavaju uvjete Konkursa veći od broja predviđenih u Konkursu, izbor kandidata, koji su stekli pravo na upis, vršit će se na osnovu rezultata na II ciklusu studija, odnosno na postdiplomskom studiju.

**VI**

Cijena doktorskog studija iznosi 7.000,00 KM po godini za: Doktorski studij bioloških nauka, Doktorski studij geografskih nauka, Doktorski studij hemijskih nauka i Doktorski studij matematičkih nauka u Jugoistočnoj Evropi.

Cijena doktorskog studija iznosi 5.000,00 KM po godini za: Doktorski studij fizičkih nauka i Doktorski studij prirodnih i matematičkih nauka u obrazovanju.

**VII**

Konkurs ostaje **otvoren 21 dan** od dana objavljivanja. Prijave dostaviti na adresu: Prirodno-matematički fakultet Univerziteta u Sarajevu, Zmaja od Bosne 33-35, 71000 Sarajevo u zatvorenoj koverti sa naznakom “Prijava za upis na doktorski studij \_\_\_\_\_\_\_\_\_\_\_\_\_\_ u akademskoj 2024/2025. godini na Odsjeku za \_\_\_\_\_\_\_\_\_\_\_ ”.